Franz Cielsin/Stròmboli
Artorn

Stròmboli 
(BOM BOLENAT)

Indianina, stassera i veui porteti
su lo Stròmboli a senti che tronadi:
anche la nivla 'd sënner veul baseti
daré ij trincej di col mond lunari.

E l'àutr can vagabond che la matina
con j'eucc disbarlicà ven disvijeti
për un tòcc pan savrì 'd tench e fumina
lontan da j'uss ma lìbër da ij cadeni.

Zulfo e caliso 't pieuvo sui cavèj
dzora ij tressini che j'ho fati jer
Con ij perlini 'n ponta colorà.

Tuta la neuit ij fiammi visco 'l cel
E 'l vent i-j para vers ël ciair dij stëlji -
ma amor i-j zara apress 'me na lòsnà.

Franz Cielsin
Poesìa
Leteratura piemontèisa
Verslèis